**บทที่ 1**

**บทนำ**

1.1 ความเป็นมาและความสำคัญของปัญหา

การจัดการเรียนการสอนภาษาอังกฤษในประเทศไทยในฐานะภาษาต่างประเทศมีการสอนมาเป็นระยะเวลายาวนานและมีการสอนในทุกระดับชั้นตั้งแต่ระดับชั้นอนุบาล ประถมศึกษา มัธยมศึกษา จนกระทั่งถึงระดับอุดมศึกษา ดังนั้นจึงเป็นที่คาดหวังว่าเด็กไทยจะสามารถใช้ภาษาอังกฤษสำหรับการสื่อสารได้เป็นอย่างดี แต่ในความเป็นจริงนั้นทักษะการพูดภาษาอังกฤษของเด็กไทยยังต่ำ โดยบริษัทเอ็ดยูเคชัน เฟิรสท์ (อีเอฟ) สถาบันสอนภาษาของประเทศอังกฤษ พบว่าทักษะการใช้ภาษาอังกฤษของคนไทยอยู่ในประเภททักษะต่ำมาก โดยจากการสำรวจการใช้ภาษาอังกฤษของคน 60 ประเทศ พบว่าการใช้ภาษาอังกฤษของคนไทยอยู่ในลำดับที่ 55

ทักษะการพูดภาษาอังกฤษเป็นทักษะที่เด็กไทยมีปัญหามากที่สุด อุปสรรคที่เป็นสาเหตุให้เด็กไทยมีปัญหาในการพูดมากที่สุดคือจำนวนของผู้เรียนในแต่ละห้องมีจำนวนมากเกินไป การขาดครูผู้สอนที่มีความชำนาญ รวมทั้งเวลาที่ใช้สอนส่วนใหญ่เน้นที่ทักษะอื่นมากกว่าทักษะการพูด (อดิศาและคณะ, 2547) นอกจากนั้นสาเหตุที่เด็กไทยไม่สามารถพูดภาษาอังกฤษได้คือระบบการเรียนการสอนภาษาอังกฤษเน้นที่ตำรามากกว่าการนำไปใช้จริง สำหรับคนไทยแล้วทักษะที่ยากที่สุดและต้องการที่จะพัฒนามากที่สุดคือทักษะการพูดเนื่องจากภาษาอังกฤษไม่ใช่ภาษาแม่ของนักเรียนไทยซึ่งสอดคล้องกับที่ (Ur, 1996) ได้กล่าวไว้ว่าการจะเรียนภาษาได้ดีนั้น จะต้องได้รับประสบการณ์หรือการส่งเสริมทักษะการพูดเป็นลำดับแรก

วิธีการสอนภาษาอังกฤษจัดว่าเป็นส่วนสำคัญที่จะพัฒนาผู้เรียนให้สามารถพูดภาษาอังกฤษได้ วิธีการสอนภาษาอังกฤษมีหลากหลายวิธี เริ่มจากวิธีการสอนแบบไวยากรณ์และแปล (Grammar Translation Method) วิธีสอนแบบตรง (Direct Method) วิธีการสอนแบบฟัง พูด (Audio-Lingual Method) จากวิธีการสอนภาษาอังกฤษทั้ง 3 ประเภทที่กล่าวมาข้างตันนั้น มีเพียงวิธีการสอนแบบฟัง พูด (Audio-Lingual Method) ที่เน้นไปที่ทักษะการฟัง พูด

อย่างไรก็ตามไม่สามารถเจาะจงได้ว่าวิธีการสอนแบบใดที่ดีที่สุดในการสอนภาษาอังกฤษสำหรับเด็กไทยเพราะทุกวิธีมีข้อดี ข้อเสีย ที่แตกต่างกันไป ดังนั้นผู้วิจัยจึงได้นำข้อดีของวิธีการสอนภาษาอังกฤษแบบต่างๆมาประยุกต์ใช้เป็นวิธีการสอนภาษาอังกฤษที่เหมาะสำหรับการสอนพูดภาษาอังกฤษให้เด็กไทยโดยใช้วิธีการสอนแบบฟัง พูด Audio-Lingual Method เป็นหลัก

1.2 วัตถุประสงค์ในการวิจัย

1.2.1 เพื่อนำเสนอผลการสอนทักษะการพูดภาษาอังกฤษด้วย ALM แบบประยุกต์

1.2.2 ศึกษาความพึงพอใจของผู้เรียนต่อวิธีการสอนด้วย ALM แบบประยุกต์

1.3 ขอบเขตของการวิจัย

1.3.1 กลุ่มเป้าหมายของงานวิจัยชิ้นนี้คือนักศึกษาสาขาวิชาการจัดการโรงแรมและธุรกิจที่พักที่ลงทะเบียนเรียนรายวิชาภาษาอังฤษเพื่อการสื่อสารทางธุรกิจ

1.3.2 กลุ่มเป้าหมายของงานวิจัยชิ้นนี้จำนวน 12 คน ที่มีความต้องการพัฒนาทักษะภาษาอังกฤษ

1.4 นิยามศัพท์เฉพาะ

 1.4.1 ALM ประยุกต์ คือ วิธีการสอนภาษาอังกฤษที่นำข้อดีของวิธีการสอนแต่ละรูปแบบมารวมกันโดยยังคงเน้นวิธีการสอนของการสอนแบบฟัง พูด เป็นหลัก

1.4.2 การสอนภาษาอังกฤษแบบฟัง-พูด หมายถึง การสอนที่เน้นทักษะการฟังและการพูด คำศัพท์ และรูปประโยคจะถูกสอนเป็นลำดับก่อนหลัง เน้นการทำแบบฝึกหัด (drill) และบทสนทนา (dialogue) ในแต่ละ dialogue จะประกอบไปด้วยหลักการใช้แกรมม่าและการใช้ภาษาเพื่อสื่อสารวิธีเรียนคือท่องบทสนทนาจนขึ้นใจ เพื่อไม่ให้เกิดความผิดพลาดในการใช้กฎเกณฑ์ของภาษา

1.4.3 ความพึงพอใจ หมายถึง ผลที่ได้จากการเรียนพูดภาษาอังกฤษของกลุ่มตัวอย่างที่มีต่อวิธีการสอนพูดภาษาอังกฤษแบบฟัง-พูด

1.5 ประโยชน์ที่ได้รับจากการวิจัย

 1.5.1 นักศึกษาสามารถสื่อสารภาษาอังกฤษได้คล่อง

1.5.2 นักศึกษามีความมั่นใจในการพูดภาษาอังกฤษ

**บทที่ 2**

**เอกสารและงานวิจัยที่เกี่ยวข้อง**

 งานวิจัยเรื่องนี้ ผู้วิจัยได้ศึกษาค้นคว้าเอกสาร งานวิจัย และทฤษฎีที่เกี่ยวข้องในรายละเอียดด้านต่างๆดังนี้

 2.1 ทฤษฏีการสอนภาษาต่างประเทศแบบ ALM

 2.2 หลักการและเทคนิคการสอน

 2.3 ลักษณะ ALM แบบประยุกต์ที่ใช้ในการสอน

2.4 งานวิจัยที่เกี่ยวข้องกับการวิธีสอนแบบฟัง พูด Audio Lingual Method

2.5 งานวิจัยที่เกี่ยวข้องกับความพึงพอใจต่อการเรียนการสอนรูปแบบต่างๆ

2.1 ทฤษฏีการสอนภาษาต่างประเทศแบบ ALM

 ประวัติโดยย่อ : จุดเริ่มต้นและจุดเสื่อม

 ในสมัยสงครามโลกครั้งที่ 2 นักภาษาศาสตร์ในสหรัฐอเมริกาได้เข้าไปเกี่ยวข้องกับการจัดโปรแกรมการเรียนภาษาต่างประเทศแบบเข้มข้น ให้แก่ทหารที่จะเดินทางไปประจำการยังประเทศต่างๆ รวมไปถึงบุคลากรที่เกี่ยวข้องเพื่อทำงานเป็นล่ามแปลและถอดรหัส โดยนักภาษาศาสตร์ใช้ทฤษฏีภาษาศาสตร์โครงสร้างผสมผสานกับทฤษฏีจิตวิทยาพฤติกรรมนิยมเป็นพื้นฐานในการสอน โครงการดังกล่าวรู้จักกันภายใต้ชื่อ “The Army Specialized Training Program (ASTP)” จุดมุ่งหมายของการจัดการเรียนการสอน คือ ให้ทหารพูดภาษาเป้าหมาย อาทิ เยอรมัน ญี่ปุ่น จีน อิตาเลียน ฝรั่งเศส และมาเลย์ ได้ในระยะเวลาอันสั้น เพื่อใช้สื่อสารกับเจ้าของภาษาในประเทศนั้น ๆ ต่อมาภายหลังสงคราม วิธีสอนนี้ก็ได้รับการพัฒนาเรื่อยมาโดยนักวิชาการในมหาวิทยาลัยต่าง ๆ และมีชื่อเรียกที่หลากหลาย เช่น The Army Method, Oral Approach, Structural Approach, Linguistic Method, Michigan Method, Aural – Oral Approach และ Audiolingual Method (Sokol, 1946 : 9-10, Larsen - Freeman, 2000 : 35 และ Richards & Rogers, 2001 : 50 – 54)

 ALM ได้รับความนิยมอย่างแพร่หลายในช่วงทศวรรษที่ 1940 – 1960 จากนั้นเสื่อมความนิยมลงไปเพราะเกิดข้อวิจารณ์เกี่ยวกับวิธีสอนนี้ 2 ข้อ ข้อแรก คือ หลักการของ ALM ไม่น่าเชื่อถือทั้งด้านทฤษฏีภาษาและทฤษฏีการเรียนรู้ อีกข้อหนึ่ง คือ ครูพบว่านักเรียนไม่สามารถนำความรู้ที่เรียนมาไปใช้ในสถานการณ์จริงได้ และยังพบอีกว่านักเรียนเบื่อหน่ายและไม่พึงพอใจต่อวิธีสอนนี้ (Richards & Rogers, 2001 : 65)

 นักวิชาการหลายคน เช่น โนม ชอมสกี และจอห์น บี. แคโรล (Richards & Rogers, 2001 : 65-67) มีความเห็นขัดแย้งกับการที่นำทฤษฏีภาษาศาสตร์โครงสร้าง และทฤษฏีจิตวิทยาพฤติกรรมนิยมมาใช้สอนภาษา เพราะนักวิชาการมีความเชื่อว่าการเรียนรู้ภาษาของมนุษย์ไม่ได้เกิดจากการกระทำซ้ำๆ หรือพฤติกรรมนิยม หากแต่มนุษย์มีความสามารถในการเรียนรู้ภาษามาแต่กำเนิด และนำความรู้ทางภาษาที่แต่ละคนมีมาสร้างขึ้นเป็นประโยคต่าง ๆ ดังนั้น ทฤษฏีพฤติกรรมนิยมจึงไม่สามารถนำมาอธิบายการเรียนรู้ภาษาของมนุษย์ได้

2.2 หลักการและเทคนิคการสอน

 ALM มีหลักการ (Principle) และเทคนิคการสอน (technique) ดังต่อไปนี้ (Brown 2000, Larsen – Freeman 2000, Richards & Rodgers 2001, Mora 2002, Thanasoulas 2002 และ www.englishraven.com/method\_audioling.html)

หลักการ วิธีสอนแบบ ALM ได้รับการพัฒนาขึ้นมาจากแนวคิด 2 ด้าน คือ ด้านภาษาศาสตร์โครงสร้าง (structural linguistics) และด้านจิตวิทยาพฤติกรรมนิยม (behavioral psychology)

 ด้านภาษาศาสตร์โครงสร้างนั้น นักภาษาศาสตร์โครงสร้างได้อธิบายลักษณะของคำว่า “โครงสร้าง” ไว้ ดังนี้

 1. โครงสร้างภาษาเป็นสิ่งที่เชื่อมองค์ประกอบของภาษาให้สัมพันธ์กัน

 2. โครงสร้างภาษาสามารถนำไปอธิบายภาษาได้ทุกระดับ เช่น ระดับเสียง ระดับคำ

 3. ระบบของภาษาแต่ละระดับมีความสัมพันธ์กันจากระบบเล็กไปสู่ระบบใหญ่ เช่น ระบบเสียงสัมพันธ์กับระบบคำ ในขณะเดียวกันระบบคำก็สัมพันธ์กับระบบประโยค เป็นต้น

 จากคำอธิบายข้างต้นนำไปสู่ข้อสรุปว่าการเรียนภาษาควรเรียนไปตามระบบโครงสร้างภาษา นอกจากนี้ นักภาษาศาสตร์กลุ่มนี้มีความเชื่อว่า “ภาษาพูด คือ ภาษา” เพราะภาษาหลายภาษาในโลกนี้ไม่มีภาษาเขียน และเราเรียนรู้ที่จะพูดก่อนอ่านและเขียน ดังนั้น การเรียนภาษาจึงควรเริ่มจากทักษะการพูด

 ด้านจิตวิทยาพฤติกรรมนิยม นักจิตวิทยาพฤติกรรมนิยมเชื่อว่า มนุษย์จะสามารถเรียนรู้ภาษาจนสามารถนำไปใช้ได้โดยไม่ต้องหยุดคิด (overlearn) ได้จากการสร้างพฤติกรรม (habit formation) นั่นคือ มนุษย์สามารถเรียนรู้ภาษาจนสามารถนำไปใช้ได้โดยอัตโนมัติด้วยการกระทำซ้ำๆ เพื่อให้เกิดเป็นนิสัย ซึ่งการสร้างนิสัยทางภาษาดังกล่าวต้องอาศัยองค์ประกอบ 3 อย่าง ได้แก่

 1. สิ่งเร้า (stimulus) คือ เนื้อหาที่ครูสอนหรือนำเสนอออกมาเป็นภาษาเป้าหมาย

 2. การตอบสนอง (response) คือ การที่นักเรียนมีปฏิกิริยาตอบสนองต่อสิ่งเร้า เช่น การฝึกพูดตามต้นแบบที่สอนมา

 3. การเสริมแรง (reinforcement) คือ สิ่งที่สนับสนุนหรือกระตุ้นให้นักเรียนเกิดการตอบสนองต่อสิ่งเร้า เป็นต้นว่า คำชมจากครูและเพื่อนร่วมชั้น ความพึงพอใจในตนเองเกี่ยวกับการใช้ภาษาเป้าหมาย

 การสอนภาษาต่างประเทศโดยใช้ ALM มีรูปแบบดังต่อไปนี้

 1. ให้นักเรียนฟังบทสนทนาจากครูหรือจากเทปบันทึกเสียง แล้วพยายามจำ บทสนทนานั้น

 2. ให้นักเรียนทั้งชั้นพูดบทสนทนาตามครูทีละบรรทัดซ้ำกันหลาย ๆ ครั้ง

 3. ในกรณีที่นักเรียนพูดบทสนทนาติดขัด ครูจะนำประโยคที่ติดขัดมาฝึกเป็นพิเศษ โดยใช้เทคนิคการสอนแบบเพิ่มส่วนประโยค จนกระทั่งนักเรียนสามารถพูดประโยคดังกล่าวได้

 4. ให้นักเรียนพูดบทสนทนาทั้งหมดตามครู เพื่อให้นักเรียนจำบทสนทนาทั้งหมดได้

 5. ให้นักเรียนฝึกโต้ตอบตามบทสนทนา โดยเริ่มจากการฝึกพร้อมกันทั้งห้อง แล้วค่อยแบ่งกลุ่มให้มีขนาดเล็กลงจนนักเรียนได้ฝึกโต้ตอบกันแบบตัวต่อตัว

 6. ฝึกโครงสร้างไวยากรณ์จากประโยคในบทสนทนา โดยใช้เทคนิคการฝึกฝน (drill) ชนิดต่างๆ ตามความเหมาะสม และครูอาจเพิ่มเติมไวยากรณ์โครงสร้างอื่นที่มีความคล้ายคลึงกับโครงสร้างในบทสนทนาให้แก่นักเรียน

 7. ก่อนที่จะจบบทเรียน ครูให้นักเรียนทบทวนบทสนทนาอีกครั้งหนึ่ง ซึ่งจะทำให้เห็นว่านักเรียนจำและพูดได้คล่องแคล่วเพียงใด

 เทคนิคการสอน การที่จะปฏิบัติตามขั้นตอนการสอนของ ALM ให้ได้ผลจำเป็นต้องอาศัยเทคนิคการฝึกฝน (drill) ขั้นต้น ดังนี้

 1. การฝึกพูดซ้ำ (repetition drill) คือ การที่นักเรียนฝึกพูดตามครูโดยพยายามพูดให้ได้ใกล้เคียงกับครูหรือต้นแบบมากที่สุด

 2. การฝึกแบบเพิ่มส่วนของประโยค (backward build – up (expansion) drill) คือ การที่ครูแบ่งประโยคออกเป็นส่วน ๆ และให้นักเรียนพูดตามทีละส่วน โดยเริ่มจากท้ายประโยคเป็นต้นมา แล้วขยายความยาวขึ้นเรื่อย ๆ จนนักเรียนสามารถพูดได้ทั้งประโยค

 3. การฝึกแบบลูกโซ่ (chain drill) คือ การฝึกโต้ตอบตามบทสนทนาโดยจะพูดต่อ ๆ กันทั้งห้อง การฝึกจะเริ่มจากครูกับนักเรียนคนที่ 1 จากนั้นนักเรียนคนที่ 1 จะฝึกพูดกับนักเรียนคนที่ 2 เรื่อยไป จนกว่านักเรียนคนสุดท้ายจะฝึกโต้ตอบตามบทสนทนากับครู

 4. การท่องจำบทสนทนา (dialogue memorization) คือ การที่นักเรียนท่องจำบทสนทนาจากการพูดตามครู และจากการแสดงบทบาทสมมุติ

 5. การฝึกแทนคำในช่องว่างเพียงช่องเดียว (single – slot substitution drill) คือ การที่ครูกล่าวประโยค 1 ประโยคจากบทสนทนา หลักจากนั้นให้คำหรือวลีมาแล้ว ให้นักเรียนพูดประโยคดังกล่าวซ้ำ โดยที่นักเรียนต้องนำคำที่กำหนดให้มาแทนที่คำในประโยคให้ถูกต้อง

6. การฝึกแทนคำในช่องว่างหลาย ๆ ที่ (multiple – slot substitution drill) มีลักษณะเหมือนกับการฝึกแทนที่คำ 1 ตำแหน่ง แต่จำนวนคำที่นักเรียนต้องเอามาแทนที่จะมีมากกว่า 1 ตำแหน่ง

 7. การใช้คู่เทียบเสียง (use of minimal pair) คือ การที่ครูเลือกคำขึ้นมา คู่หนึ่ง ซึ่งต้องเป็นคำที่ต่างกันเพียงเสียงเดียวมาเปรียบเทียบการออกเสียงให้นักเรียนเห็นความแตกต่างของทั้ง 2 คำ

2.3 ลักษณะ ALM แบบประยุกต์ที่ใช้ในการสอน

 การสอนครั้งนี้ผู้เขียนใช้ ALM แบบประยุกต์ กล่าวคือ นอกจากจะดำเนินการสอนตามขั้นตอนและเทคนิคของ ALM แล้ว ผู้เขียนได้นำหลักการและเทคนิคการสอนบางประการจากวิธีสอนภาษาต่างประเทศวิธีอื่น ๆ เขามาผสมผสารเพื่อปรับวิธีการสอนให้เหมาะสมกับพื้นความรู้ของกลุ่มตัวอย่าง หรือกล่าวได้ว่าเป็นการประสมประสานส่วนที่ดีของวิธีสอนแต่ละวิธี (eclectic) สำหรับ ALM แบบประยุกต์ ซึ่งมีลักษณะดังนี้

 1. ใช้ภาษาไทยในการสื่อสารกับกลุ่มตัวอย่างแทนที่จะใช้ภาษาเป้าหมายตามวิธีสอนดั้งเดิม ซึ่งเป็นหลักการหนึ่งของ GT (Larsen – Freeman, 2000 และ Richards & Rogers, 2001) ที่ใช้ภาษาแม่เป็นสื่อ ทั้งนี้ เนื่องมาจากกลุ่มตัวอย่างมีความรู้ภาษาอังกฤษในระดับพื้นฐาน ดังนั้นการใช้ภาษาไทยในห้องเรียนจะสามารถสื่อความให้ผู้เรียนได้เข้าใจได้ดีกว่าใช้ภาษาอังกฤษ

 2. ใช้ท่าทางและอุปกรณ์การสอนต่าง ๆ ประกอบบทสนทนาเพื่อสื่อความหมายให้กลุ่มตัวอย่างเข้าใจบทสนทนาได้อย่างชัดเจน การใช้ท่าทางประกอบนี้นำมาจากวิธีสอนภาษาต่างประเทศหลายวิธี ได้แก่ NA, TPR, DM, CLT, Desuggestopedia และจาก ALM เอง โดยเฉพาะ NA ผู้เขียนได้นำแนวคิดเรื่อง comprehensible input เข้ามาใช้ นั่นคือ ครูจะทำอย่างไรก็ได้ให้นักเรียนเข้าใจภาษาหรือข้อความในภาษาเป้าหมายตามบริบทนั้น ๆ ได้ ดังนั้น การที่ครูจะทำให้นักเรียนเข้าใจภาษานั้นได้ตามบริบทจึงต้องอาศัยสื่อการสอนและท่าทาง

 3. ทำให้นักเรียนเกิดความรู้สึกปลอดภัย ลดความวิตกกังวล และเปิดใจที่จะเรียนภาษาต่างประเทศมากขึ้น ด้วยการนำแนวคิดมาจากวิธีสอนภาษาต่างประเทศ 4 วิธี ตามลำดับ ดังนี้

 วิธีแรก คือ NA (Larsen – Freeman, 2000 และ Richards & Rogers, 2001) ผู้เขียนได้นำหลักการของ The Affective Filter Hypothesis มาใช้ด้วยการพยายามทำให้บรรยากาศในห้องเรียนไม่มีความตึงเครียด ให้นักเรียนรู้สึกผ่อนคลาย ซึ่งจะส่งให้นักเรียนรับเนื้อหาที่ครูสอนได้ดี และเรียนภาษาต่างประเทศได้ดี

 วิธีที่สอง คือ CLL (Larsen – Freeman, 2000 และ Richards & Rogers, 2001) วิธีนี้ครูจะบอกให้นักเรียนทราบถึงวิธีการสอน ลำดับขั้นตอนในการสอน และกิจกรรมที่จะเกิดขึ้นในห้องเรียน

 วิธีที่สาม คือ Desuggestopedia (Larsen – Freeman, 2000 และ Richards & Rogers, 2001) ครูให้นักเรียนใช้ชื่อที่ตั้งขึ้นใหม่เป็นภาษาอังกฤษในห้องเรียน เพราะการใช้ชื่อใหม่จะทำให้นักเรียนรู้สึกว่าตนเป็นคนใหม่ และรู้สึกปลอดภัยด้วยเช่นกัน

 วิธีสุดท้าย คือ TPR (Larsen – Freeman, 2000 และ Richards & Rogers, 2001) วิธีนี้ครูจะเน้นให้นักเรียนรู้สึกสนุกสนานกับการใช้ท่าทางตามภาษาพูด โดยมีจุดมุ่งหมายเพื่อลดความเครียดในการเรียนภาษาต่างประเทศของนักเรียน และจะช่วยกระตุ้นให้นักเรียนสามารถเรียนรู้ภาษาในระดับที่สูงขึ้นไปได้

 4. เปิดโอกาสให้นักเรียนพูดถึงความรู้สึกและแลกเปลี่ยนประสบการณ์ที่ได้รับจากการเรียน ซึ่งเป็นเทคนิคของ CLL นักเรียนจะได้คิดทบทวนในเรื่องภาษา ได้เรียนรู้ตนเองและเรียนรู้จากผู้อื่นที่อยู่ในสังคม

2.4 งานวิจัยที่เกี่ยวข้องกับการวิธีสอนแบบฟัง พูด Audio Lingual Method

นพรัตน์ ธนานุรักษากุล (2553) ได้ศึกษาผลกระทบการใช้ระเบียบวิธีฟังแล้ว-ว่าตามต่อทักษะการฟังและการพูดของนักศึกษาชั้นปีที่ 1 มหาวิทยาลัยเอเชียอาคเนย์ วัตถุประสงค์เพื่อทดสอบผลกระทบของการใช้ระเบียบวิธีฟังแล้ว–ว่าตามต่อ ทักษะการฟังและการพูดของนักศึกษาและเพื่อศึกษาเจตคติของนักศึกษาต่อการเรียนทักษะการฟังและการพูดตามแนวการสอนระเบียบวิธีฟังแล้ว–ว่าตาม พบว่าการใช้กลวิธีการสอนตามแนวทางระเบียบวิธีฟังแล้ว-ว่าตามมีผลต่อการเรียนทักษะการฟังและการพูดของนักศึกษา วิธีการสอนดังกล่าวมีผลต่อทักษะการฟังและการพูดของนักศึกษาซึ่งทั้งนี้อาจสืบเนื่องมาจากหลักการที่ว่านักศึกษาเริ่มมีความั่นใจและแรงจูงใจที่จะเรียนรู้ภาษาด้วยระเบียบวิธีฟังแล้ว-ว่าตามอุปกรณ์ที่ใช้ให้องปฏิบัติการภาษา เช่นเดียวกับการที่ผู้สอนพูดให้กำลังใจนักศึกษาเพื่อเป็นแรงกระตุ้นให้เรียนภาษา นอกจากนี้นักศึกษายังได้รับการฝึกฝนทักษะการฟังและการพูดจากแผ่นซีดีแทนเทปคาสเซ็ทและฝึกฝนทักษะการพูดแบบ drills และจากบทสนทนาหลาย ๆ ครั้ง จากสถานการณ์จำลองต่างๆ ซึ่งจัดเป็นคู่และเป็นกลุ่มทุกครั้งที่นักศึกษาพยายามฝึกพูด และออกเสียง

รุสลา สาแม และ เปรมินทร์ คาระวี (2558) ศึกษาเรื่องกฤตกรรมการออกเสียงพยางค์หนัก –เบา ในคำภาษาอังกฤษจากผลของการสอนแบบฟัง-พูด ร่วมกับการสอนความรู้ทางสัทศาสตร์:การศึกษานักเรียนชั้นมัธยมปีที่ 4 โรงเรียนศิริราษฎร์สามัคคี อำเภอมายอ จังหวัดปัตตานี โดยวัตถุประสงค์ข้อหนึ่งของงานวิจัยชิ้นนี้คือศึกษาประสิทธิผลของการสอนแบบฟัง พูด Audio Lingual Method ร่วมกับความรู้ทางสัทศาสตร์ Phonetics Instruction ในการออกเสียงพยางค์หนัก-เบา ของคำภาษาอังกฤษ พบว่าการสอนแบบฟัง-พูดร่วมกับการสอนความรู้ทางสัทศาสตร์มีประสิทธิผลทำให้นักเรียนมีความสามารถในการออกเสียงพยางค์หนัก-เบา ในคำภาษาอังกฤษสูงขึ้นก่อนการเรียน

พัทน์นลิน กันตะบุตร (2556) ศึกษาเรื่องการศึกษาผลการใช้กิจกรรมการพูดเพื่อการสื่อสารในการเรียนการสอนแบบฟัง-พูดเพื่อพัฒนาทักษะการพูดภาษาอังกฤษและความรู้ทางวัฒนธรรมของบุคลากรนวดแผนไทย ณ ฑัณฑสถานหญิง จังหวัดเชียงใหม่ โดยใช้กิจกรรมการพูดเพื่อการสื่อสารในการเรียนการสอนแบบฟัง-พูด พบว่าผู้เข้าร่วมโครงการมีความสามารถด้านการพูดภาษาอังกฤษเพื่อการสื่อสารสูงขึ้นหลังจากที่ได้รับการสอนโดยใช้กิจกรรมการพูดเพื่อการสื่อสารในการเรียนการสอนแบบฟัง-พูด

2.5 งานวิจัยที่เกี่ยวข้องกับความพึงพอใจต่อการเรียนการสอนรูปแบบต่างๆ

พัทน์นลิน กันตะบุตร (2556) ศึกษาเรื่องการศึกษาผลการใช้กิจกรรมการพูดเพื่อการสื่อสารในการเรียนการสอนแบบฟัง-พูดเพื่อพัฒนาทักษะการพูดภาษาอังกฤษและความรู้ทางวัฒนธรรมของบุคลากรนวดแผนไทย ณ ฑัณฑสถานหญิง จังหวัดเชียงใหม่ โดยผู้เข้าร่วมโครงการมีความพึงพอใจในการเรียนโดยใช้กิจกรรมการพูดเพื่อการสื่อสารในการเรียนการสอนแบบฟัง พูด เพื่อพัฒนาทักษะการพูดภาษาอังกฤษและความรู้ทางวัฒนธรรมของเจ้าของภาษาอยู่ในระดับมากที่สุด

วาสนา สิงห์ทองลา และ ดร.สิทธิพล อาจอินทร์ (2555) ได้ศึกษาการพัฒนาทักษะการฟังภาษาอังกฤษของนักเรียนชั้นประถมศึกษาปีที่ 5 โดยใช้รูปแบบการจัดการเรียนรู้ภาษาเพื่อการสื่อสาร พบว่ากลุ่มตัวอย่างของงานวิจัยมีความพึงพอใจต่อการจัดกิจกรรมการเรียนรู้ภาษาอังฤษโดยใช้รูปแบบการจัดการเรียนรู้ภาษาอังกฤษเพื่อการสื่อสารโดยภาพรวมอยู่ในระดับมาก

ศศิรดา พันชัยภู (2556) ศึกษางานวิจัยเรื่องการพัฒนาความสามารถทางการฟังและการพูดภาษาอังกฤษของนักเรียนชั้นประถมศึกษาปีที่ 5 ด้วยวิธีสอนโดยการเล่าเรื่องแบบตอบสนองด้วยท่าทาง พบว่ากลุ่มตัวอย่างมีความพึงพอใจต่อวิธีการสอนแบบตอบสนองด้วยท่าทางอยู่ในระดับมาก

ชุติมา แซ่ตั้ง (2557) การศึกษาความสามารถด้านการฟัง และการพูดภาษาอังกฤษโดยใช้วิธีสอนแบบตอบสนองด้วยท่าทางสำหรับนักเรียนชั้นประถมศึกษาปีที่ 3 พบว่ากลุ่มตัวอย่างมีความพึงพอใจต่อการจัดการเรียนการสอนโดยใช้วิธีสอนแบบตอบสนองด้วยท่าทางในภาพรวมอยู่ในระดับมาก

**บทที่ 3**

**วิธีดำเนินการวิจัย**

3.1 ประชากรและกลุ่มตัวอย่าง

 กลุ่มตัวอย่างของงานวิจัยชิ้นนี้คือนักศึกษาชั้นปีที่ 1 สาขาวิชาการจัดการโรงแรมและธุรกิจที่พัก คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา จำนวน 12 คน ที่ต้องการจะพัฒนาทักษะการพูดภาษาอังกฤษ โดยกลุ่มตัวอย่างได้จากการเลือกแบบเจาะจงเฉพาะนักศึกษาที่สมัครใจ

3.2 ระยะเวลาที่ใช้ในการวิจัย

 การวิจัยครั้งนี้ใช้ระยะเวลาในการทดลอง 5 สัปดาห์ สัปดาห์ละ 6 ชั่วโมง รวมระยะเวลาทั้งสิ้น 30 ชั่วโมง เริ่มตั้งแต่วันที่ 2 พฤศจิกายน – 2 ธันวาคม 2559

3.3 เครื่องมือในการวิจัย

 เครื่องมือที่ใช้ในการทดลองแบ่งออกเป็นดังนี้

3.3.1 บทสนทนาตามหัวข้อที่กำหนดไว้ดังนี้

- Introductions

- Making a hotel reservation

- Reserving a flight

- Telephoning1

- Telephoning2

- Ordering in a restaurant

- Saying Good bye

- Ordering goods

- Giving directions

- Arranging schedules

 3.3.2 อุปกรณ์ประกอบบทสนทนาทั้งที่เป็นของจริงและของเล่น เช่น โทรศัพท์ พวงกุญแจ

 3.3.3 บัตรคำศัพท์

 3.3.4 รูปภาพ

 3.3.5 แบบสำรวจความพึงพอใจ

 โดยลักษณะของแบบสอบถามเป็นมาตราส่วนประเมินค่าแบบลิเกิร์ต ( Likert Scale) แบ่งออกเป็น 5 ระดับ จำนวน 10 ข้อ ให้เลือกตอบตามเกณฑ์การให้คะแนนดังนี้ 1-5 หมายถึง มีความพอใจในระดับน้อยที่สุด - มากที่สุดหลังจากนั้นนา ผลที่ได้มาคำนวนหาค่าเฉลี่ย ดังนี้

ระดับค่าเฉลี่ย แปลผล

4.51 – 5.00 มีความพึงพอใจมากที่สุด

3.51 – 4.50 มีความพึงพอใจมาก

2.51 – 3.50 มีความพึงพอใจปานกลาง

1.51 – 2.50 มีความพึงพอใจน้อย

1.00 – 1.50 มีความพึงพอใจน้อยที่สุด

ด้านผู้สอนมีข้อคำถาม 3 ข้อ ได้แก่ ผู้สอนบอกวัตถุประสงค์ในการเรียนและกิจกรรมทั้งหมดที่จะเกิดขึ้นในคาบเรียนให้ผู้เรียนทราบทุกครั้งก่อนการเรียนการสอน ผู้สอนส่งเสริมผู้เรียนให้มีความกระตือรือร้นในการเรียน ผู้สอนเสริมแรงโดยให้รางวัลหรือกล่าวคำชมเมื่อผู้เรียนปฏิบัติได้ดี

 ด้านเนื้อหามีข้อคำถาม 3 ข้อได้แก่ เนื้อหา รูปแบบ และกิจกรรมในห้องเรียนตรงกับความสนใจและความต้องการของผู้เรียน เนื้อหาในการเรียนการสอนเรียงลำดับจากง่ายไปยาก เนื้อหาในการเรียนการสอนสามารถนำไปใช้ในชีวิตประจำวันและการทำงานได้

 ด้านกิจกรรมการเรียนการสอนมีข้อคำถาม 4 ข้อ ได้แก่ การใช้ภาษาไทยเป็นภาษาหลักในการสื่อสารกับผู้เรียน สามารถสื่อความให้ผู้เรียนได้เข้าใจได้ดีกว่าใช้ภาษาอังกฤษ การใช้ท่าทางและอุปกรณ์การสอนประกอบบทสนทนาช่วยให้เข้าใจเนื้อหาได้ดี การที่ผู้เรียนมีชื่อใหม่เป็นภาษาอังกฤษทำให้ผู้เรียนรู้สึกว่าตนเป็นคนใหม่ การเรียนการสอนภาษาอังกฤษวิธีนี้ช่วยให้พูดภาษาอังกฤษได้ดีขึ้น

3.4 การเก็บรวบรวมข้อมูล

3.4.1 เชิญกลุ่มตัวอย่างมาพูดคุยก่อนที่จะดำเนินการสอน เพื่อศึกษาภูมิหลังของกลุ่มตัวอย่างและสอบถามความต้องการเกี่ยวกับการเรียนครั้งนี้ โดยเฉพาะอย่างยิ่งเรื่องหัวข้อที่ใช้ในการเรียน และวิธีการเรียนเนื่องจากกลุ่มตัวอย่างเหล่านี้ได้เรียนกับผู้วิจัยมาก่อนหน้านี้แล้ว แต่ผู้วิจัยไม่ได้ใช้วิธีการสอนแบบ ALM เนื่องจากเป็นรายวิชาที่มีผู้เรียนจำนวนมากซึ่งไม่เหมาะที่จะใช้วิธีการสอนแบบ ALM

 3.4.2 นำหัวข้อที่ได้รับมอบหมายไปเตรียมการสอน

 3.4.3 ดำเนินการสอนตามขั้นตอนจนครบ 30 ชั่วโมง ด้วย ALM แบบประยุกต์ ในการสอน 3 คาบแรก กลุ่มตัวอย่างต้องทำตามที่ผู้เขียนกำหนดไว้ทุกประการ สำหรับการสอนที่เหลือทั้งหมด กลุ่มตัวอย่างสามารถเลือกคำศัพท์หรือประโยคที่ผู้เขียนเตรียมไว้ให้มาทำแบบฝึกหัดได้อย่างอิสระ

 3.4.4 แลกเปลี่ยนความคิดเห็นกับกลุ่มตัวอย่างเกี่ยวกับการเรียนการสอนภายหลังจากจบหลักสูตร

 3.4.5 ให้กลุ่มตัวอย่างทำแบบสำรวจความพึงพอใจ

**บทที่ 4**

**ผลของการวิจัย (Results)**

ผลของการวิจัยแบ่งออกเป็น 2 ด้าน ดังนี้

4.1 ผลของการวิจัยด้านการสอนโดยใช้วิธีการสอนแบบฟัง-พูด

4.2 ผลของการวิจัยด้านความพึงพอใจของผู้เรียนที่มีต่อการสอนแบบแบบฟัง-พูด

4.1 ผลของการวิจัยด้านการสอนโดยใช้วิธีการสอนแบบฟัง-พูด

ผู้เรียนสามารถปรับสิ่งที่เรียนรู้จากบทสนทนาสู่สถานการณ์จริงในห้องเรียนได้ จากการที่ผู้เรียนสามารถปรับสิ่งที่ตนเองเรียนจากบทสนทนามาสู่สถานการณ์จริงได้ เช่น การเรียนเรื่อง “Booking a hotel room” ผู้เรียนสามารถปรับประโยคคำถามได้ถูกต้อง ดังบทสนทนาต่อไปนี้

 A: Good afternoon sir, sir.

 B: Good afternoon. I’d like a single room (1) for tonight, please, if you have one.

 A: Do you have a reservation, sir?

 B: No, I don’t.

 A: Just one moment. Let me check. Yes, we have a single room (1).

 B: Is there an internet access (2)?

 A: Yes, there is, sir. There is an internet access (2).

 B: Great. I’ll take it.

 A: Very good, sir. May I have your credit card, please?

 จากบทสนทนาข้างต้น (1) และ (2) คือ ตําแหนงที่ 1 และ ตําแหนงที่ 2 ที่ผู้เรียนตองหาคําศัพทอื่นมาแทนที่ โดยผู้สอนได้กำหนดคำศัพท์ไว้ให้แทนที่ดังนี้

|  |  |
| --- | --- |
| (1) the first place  | (2) the second place |
| Set A: standard room | mini-bar |
| Set B: Premier room | Fitness facilities |
| Set C: Superior room | Airport shuttle bus |

 ผู้เรียนมีโอกาสที่จะเลือกด้วยตนเองว่าต้องการจะใช้คำศัพท์กลุ่ม 1 กลุ่ม 2 หรือกลุ่ม 3 ผู้สอนให้ผู้เรียน 2 คนออกมาแสดงบทบาทสมมติหน้าห้องเรียน ผลปรากฏวาผู้เรียนสามารถนําคําศัพทมาแทนที่กลุ่มคําในบทสนทนาไดถูกตองตามประเภทของคําและความหมายในบริบทนั้นๆ นอกจากนั้นผู้เรียนที่ออกมาแสดงบทบาทสมมติได้เลือกคำศัพท์กลุ่มที่ 2 มาแทนที่ โดยที่คำศัพท์กลุ่มที่ 2 เป็นคำพหูพจน์ซึ่งไม่สอดคล้องกับการใช้ Is there…? ผู้เรียนสามารถปรับไปใช้คำว่า Are there…..? ได้โดยที่ผู้สอนไม่ได้บอกให้เปลี่ยน เมื่อผู้เรียนที่รับบทเป็น A ใช้ Are there….? ในการถาม ผู้เรียนที่รับบทเป็น B ตอบว่า there are …. แสดงให้เห็นว่าผู้เรียนทั้ง 2 คน ไม่ได้เพียงแค่ท่องจำแต่บทสนทนาแต่ยังสามารถปรับใช้ได้ถูกต้องตามหลักไวยากรณ์อีกด้วย

4.2 ผลของการวิจัยด้านความพึงพอใจของผู้เรียนที่มีต่อการสอนแบบแบบฟัง-พูด

การศึกษาครั้งนี้เป็นการศึกษาความพึงพอใจในการเรียนพูดภาษาอังกฤษโดยใช้วิธีการสอนแบบฟัง-พูดแบบประยุกต์โดยดำเนินการสอนและเก็บรวบรวมข้อมูลจากกลุ่มตัวอย่างจำนวน 12 คนแบ่งเป็นเพศชาย 6 คนและเพศหญิง 6 คน ผลการศึกษาเป็นดังนี้

 ตารางที่ 4.1 วิเคราะห์แบบสอบถามความพึงพอใจของกลุ่มตัวอย่างที่มีต่อด้านผู้สอน

|  |  |  |  |
| --- | --- | --- | --- |
| ความพึงพอใจ | ค่าเฉลี่ย average | ค่า SD | การแปลค่า |
| ด้านผู้สอน1. ผู้สอนบอกวัตถุประสงค์ในการเรียนและกิจกรรมทั้งหมดที่จะเกิดขึ้นในคาบเรียนให้ผู้เรียนทราบทุกครั้งก่อนการเรียนการสอน | 4.25 | 0.43 | มีความพึงพอใจมากที่สุด |
| 2. ผู้สอนส่งเสริมผู้เรียนให้มีความกระตือรือร้นในการเรียน | 3.83 | 0.69 | มีความพึงพอใจมาก |
| 3. ผู้สอนเสริมแรงโดยให้รางวัลหรือกล่าวคำชมเมื่อผู้เรียนปฏิบัติได้ดี | 3.75 | 0.72 | มีความพึงพอใจมาก |
| ภาพรวม | 3.94 | 0.66 | มีความพึงพอใจมาก |

จากตารางที่ 1 ผลการวิเคราะห์แบบสอบถามพบว่ากลุ่มตัวอย่างมีระดับความพึงพอใจเกี่ยวกับด้านผู้สอน มีระดับความพึงพอใจอยู่ที่ระดับมาก = 3.94 S.D = 0.66 เมื่อพิจารณาในแต่ละประเด็นด้านผู้สอน กลุ่มตัวอย่างมีความพึงพอใจมากที่สุดในประเด็นที่ผู้สอนบอกวัตถุประสงค์ในการเรียนและกิจกรรมทั้งหมดที่จะเกิดขึ้นในคาบเรียนให้ผู้เรียนทราบทุกครั้งก่อนการเรียนการสอน รองลงมาได้แก่ ผู้สอนส่งเสริมผู้เรียนให้มีความกระตือรือร้นในการเรียน และผู้สอนเสริมแรงโดยให้รางวัลหรือกล่าวคำชมเมื่อผู้เรียนปฏิบัติได้ดี การที่กลุ่มเป้าหมายมีความพึงพอใจข้อการบอกวัตถุประสงค์และกิจกรรมทั้งหมดที่จะเกิดขึ้นในคาบในระดับมากที่สุดนั้นแสดงให้เห็นว่าการที่ทำให้ผู้เรียนรู้สึกปลอดภัย ลดความวิตกกังวลและเปิดใจที่จะเรียนภาษาอังกฤษมากขึ้น เมื่อไรก็ตามที่ผู้เรียนไม่มีความวิตกกังวลจะทำให้ประสิทธิภาพการเรียนดีขึ้น (Richards & Rogers, 2001)

 ตารางที่ 4.2 วิเคราะห์แบบสอบถามความพึงพอใจของกลุ่มตัวอย่างที่มีต่อด้านเนื้อหา

|  |  |  |  |
| --- | --- | --- | --- |
| ความพึงพอใจ | ค่าเฉลี่ย average | ค่า SD | การแปลค่า |
| ด้านเนื้อหา1. เนื้อหา รูปแบบ และกิจกรรมในห้องเรียนตรงกับความสนใจและความต้องการของผู้เรียน | 3.58 | 0.64 | มีความพึงพอใจมาก |
| 2. เนื้อหาในการเรียนการสอนเรียงลำดับจากง่ายไปยาก | 4.17 | 0.37 | มีความพึงพอใจมาก |
| 3. เนื้อหาในการเรียนการสอนสามารถนำไปใช้ในชีวิตประจำวันและการทำงานได้ | 4.33 | 0.47 | มีความพึงพอใจมากที่สุด |
| ภาพรวม | 4.03 | 0.42 | มีความพึงพอใจมาก |

 จากตารางที่ 2 ผลการวิเคราะห์แบบสอบถามพบว่ากลุ่มตัวอย่างมีระดับความพึงพอใจเกี่ยวกับด้านเนื้อหามีระดับความพึงพอใจอยู่ที่ระดับมาก = 4.03 S.D = 0.42 ประเด็นที่กลุ่มตัวอย่างมีความพึงพอใจมากที่สุดคือเนื้อหาในการเรียนการสอนสามารถนำไปใช้ในชีวิตประจำวันและการทำงานได้ ส่วนประเด็นเนื้อหาในการเรียนการสอนเรียงลำดับจากง่ายไปยากและเนื้อหา รูปแบบ และกิจกรรมในห้องเรียนตรงกับความสนใจและความต้องการของผู้เรียนนั้น กลุ่มทดลองมีความพึงพอใจมาก

ตารางที่ 4.3 วิเคราะห์แบบสอบถามความพึงพอใจของกลุ่มตัวอย่างที่มีต่อด้านกิจกรรมการเรียนการสอน

|  |  |  |  |
| --- | --- | --- | --- |
| ความพึงพอใจ | ค่าเฉลี่ย average | ค่า SD | การแปลค่า |
| ด้านกิจกรรมการเรียนการสอน1. การใช้ภาษาไทยเป็นภาษาหลักในการสื่อสารกับผู้เรียน สามารถสื่อความให้ผู้เรียนได้เข้าใจได้ดีกว่าใช้ภาษาอังกฤษ | 4.17 | 0.37 | มีความพึงพอใจมาก |
| 2. การใช้ท่าทางและอุปกรณ์การสอนประกอบบทสนทนาช่วยให้เข้าใจเนื้อหาได้ดี | 4.50 | 0.50 | มีความพึงพอใจมากที่สุด |
| 3. การที่ผู้เรียนมีชื่อใหม่เป็นภาษาอังกฤษทำให้ผู้เรียนรู้สึกว่าตนเป็นคนใหม่ | 4.00 | 0.00 | มีความพึงพอใจมาก |
| 4. การเรียนการสอนภาษาอังกฤษวิธีนี้ช่วยให้พูดภาษาอังกฤษได้ดีขึ้น | 4.17 | 0.37 | มีความพึงพอใจมาก |
| ภาพรวม | 4.21 | 0.41 | มีความพึงพอใจมากที่สุด |

จากตารางที่ 3 ผลการวิเคราะห์แบบสอบถามพบว่ากลุ่มตัวอย่างมีระดับความพึงพอใจเกี่ยวกับด้านกิจกรรมการเรียนการสอนมีระดับความพึงพอใจอยู่ที่ระดับมากที่สุด = 4.21 S.D = 0.41 ประเด็นที่กลุ่มตัวอย่างมีความพึงพอใจมากที่สุดได้แก่การใช้ท่าทางและอุปกรณ์การสอนประกอบบทสนทนาช่วยให้เข้าใจเนื้อหาได้ดี การใชทาทางและอุปกรณ์การสอนประกอบบทสนทนานี้นํามาจากวิธีสอนภาษาตางประเทศหลายวิธีไดแกวิธีสอนแบบธรรมชาติ วิธีสอนแบบตอบสนองดวยทาทาง วิธีสอนแบบตรง วิธีสอนแบบการสอนภาษาเพื่อการสื่อสาร วิธีสอนแบบชักชวน และจากวิธีสอนแบบฟง-พูดเอง โดยเฉพาะแนวคิดเรื่อง comprehensible input ซึ่งนำมาจากวิธีสอนแบบธรรมชาติ โดยการที่ผู้สอนทำใหผู้เรียนเขาใจภาษาเปาหมายตามบริบทนั้นๆ ไดต้องอาศัยสื่อการสอนและทาทาง (Krashen, 2528)

**บทที่ 5**

**สรุปผลการศึกษาและข้อเสนอแนะ**

ผู้วิจัยแบ่งการสรุปผลออกเป็นประเด็นดังนี้

5.1 โอกาสสำหรับนักศึกษาไทยในการพูดภาษาอังกฤษในชีวิตประจำวันนั้นมีน้อย นักศึกษาไทยใช้ภาษาอังกฤษในการพูดเฉพาะตอนอยู่ในห้องเรียนกับอาจารย์ชาวต่างชาติเพียงเท่านั้นซึ่งส่งผลให้คนไทยเมื่อพบเจอชาวต่างชาติจึงเกิดอาการอายและเคอะเขินที่จะพูด วิธีการสอนภาษาอังกฤษแบบฟัง พูด โดยประยุกต์อันนี้จะเป็นการเปิดโอกาสให้ผู้เรียนได้ใช้ภาษาอังกฤษตั้งแต่คาบแรกที่ทีมีการเรียนการสอน ผู้เรียนไม่ต้องกังวลเมื่อสื่อสารผิดพลาดเพราะผู้สอนจะเป็นผู้ช่วยแก้ไขให้

5.2 กลุ่มตัวอย่างในงานวิจัยครั้งนี้สามารถประยุกต์สิ่งที่เรียนในห้องเรียนใช้กับบทสนทนาได้อย่างสร้างสรรค์ ซึ่งสามารถพิสูจน์ให้เห็นได้ว่าผู้เรียนไม่ได้ผู้เรียนไม่ได้เรียนรู้จากการเลียนแบบหรือการทำซ้ำ ผู้เรียนสามารถเลียนแบบผู้สอนจากความเข้าใจ

5.3 ผู้เรียนชาวไทยมีความคุ้นเคยกับการเรียนแบบท่องจำมาตั้งแต่เรียนระดับประถมศึกษาเช่นการท่องสูตรคูณ การท่องบทอาขยาน นอกจากนั้นเทคนิคการสอนที่สำคัญคือการฝึกแบบเพิ่มส่วนของประโยค (backward build – up (expansion) drill) นำมาใช้กับประโยคที่ยาว ซึ่งเทคนิคดังกล่าวจะช่วยให้กลุ่มตัวอย่างจำบทสนทนาได้ ในกรณีที่กลุ่มตัวอย่างไม่สามารถจำบทสนทนาได้ การใช้ภาพประกอบ การแสดงท่าทางจะสามารถช่วยกลุ่มตัวอย่างได้ เช่นเดียวกับงานวิจัยของ พัทน์นลิน กันตะบุตร (2556) พบว่าการใช้สื่อในการประกอบกิจกรรมการเรียนการสอน ผู้สอน ได้ใช้สื่อที่หลากหลายเพื่อให้ผู้เรียนเกิดแรงจูงใจในการเรียนรู้ เช่น ภาพวาดแสดงส่วนต่างๆของร่างกายเพื่อใช้ประกอบในการสอนแบบฟัง-พูด และการนำอุปกรณ์ที่ใช้ในการปฏิบัติงานจริงเข้ามาใช้ประกอบในการแสดงบทบาทสมมติ ซึ่งจากผลการวิจัยนี้พบว่าผู้เรียนเพลิดเพลินไปกับสื่อ ในขณะที่สื่อต่างๆเหล่านี้ช่วยทำ ให้ผู้เรียนจดจำภาษาได้ดียิ่งขึ้น จากขอมูลดังกลาวอาจสรุปไดวาเนื่องจากวิธีสอนแบบฟง-พูดเปนวิธีสอนที่อาศัยการทองจําบทสนทนาตามตนแบบเปนสําคัญนั่นคือ หลังจากที่ผูวิจัยไดอธิบายเนื้อหาและแปลความหมายของบทสนทนาใหกลุมตัวอยางฟงแลว กลุมตัวอยางจะไมไดรับอนุญาตใหดูบทสนทนาในขณะฝกไดดังนั้น สิ่งที่จะชวยใหกลุมตัวอยางจําคําศัพทหรือรูปประโยคตางๆ ไดคือ การใชทาทางประกอบบทสนทนาของผูวิจัยรวมไปถึงสื่อการสอนอื่นๆเชน รูปภาพ สิ่งของทั้งที่เปนของเลนและของจริง

5.4 หลังจากกลุ่มตัวอย่างได้เรียนด้วยวิธีการสอนแบบฟัง พูดแบบประยุกต์ กลุ่มตัวอย่างมีความสุขในการเรียน มีความกระตือรือร้นในการเรียนภาษาอังกฤษจากการพูดคุยกับผู้เรียนภายหลังการทดลองเสร็จสิ้น กลุ่มตัวอย่างให้ความคิดเห็นว่าการที่ตนเองเรียนภาษาอังกฤษด้วยวิธีการดังกล่าวนั้นทำให้ตนเองมีความกล้าที่จะพูดภาษาอังกฤษมากยิ่งขึ้นและปรารถนาที่จะเรียนรู้ภาษาอังกฤษเพิ่มเติม ในมุมมองของผู้วิจัยวิธีการสอนภาษาอังกฤษแบบดังกล่าวนั้นเหมาะสำหรับผู้เรียนที่มีความรู้ภาษาอังกฤษระดับพื้นฐานสามารถใช้ได้ทั้งผู้เรียนวัยรุ่นและวัยผู้ใหญ่ ดังนั้น จึงกลาวไดวาวิธีสอนแบบฟง-พูดเปนวิธีที่ชวยใหผูที่มีความรูภาษาอังกฤษระดับตน แตขาดทักษะการพูดภาษาอังกฤษสามารถพัฒนาทักษะการพูดของตนเองไดเปนอยางดี

5.5 จุดเด่นของวิธีสอนภาษาอังกฤษแบบฟัง-พูดนั้นคือการใช้ภาษาแม่ (ภาษาไทย) เป็นภาษาหลักในการสื่อสารกับกลุ่มตัวอย่างแทนที่จะใช้ภาษาเป้าหมาย (ภาษาอังกฤษ) เนื่องมาจากกลุ่มตัวอย่างมีความรู้ภาษาอังกฤษในระดับพื้นฐาน ดังนั้นการใช้ภาษาไทยในห้องเรียนจะสามารถสื่อความให้ผู้เรียนได้เข้าใจได้ดีกว่าใช้ภาษาอังกฤษ จากผลการวิจัยกลุ่มตัวอย่างมีความพึงพอใจระดับมากต่อการใช้ภาษาไทยเป็นภาษาหลัก การใช้ภาษาไทยเพื่อให้ผู้เรียนรู้สึกผ่อนคลาย กล้าแสดงความคิดเห็น และบอกเล่าถึงความรู้สึกของตนเองได้ ผู้วิจัยมีความเชื่อว่าเมื่อไรก็ตามที่ผู้เรียนมีอุปสรรคในการใช้ภาษาอังกฤษจะทำให้การเรียนรู้ไม่ครบตามกระบวนการอาจจะส่งผลให้ผู้เรียนปิดกั้นการเรียนรู้ของตนเอง ตามที่ (Goldstein, 2003) พบว่าการใช้ภาษาแม่ในห้องเรียนทำให้การเรียนภาษาอังกฤษเป็นเรื่องที่ดี ผู้เรียนมีทัศนคติในทิศทางบวกต่อการเรียนภาษาอังกฤษ ซึ่งสอดคล้องกับการเรียนภาษาอังกฤษในประเทศเนปาลที่ผู้สอนให้ความเห็นว่าการใช้ภาษาแม่ในการสอนภาษาอังกฤษถือเป็นเรื่องที่จำเป็นเพื่อที่จะอธิบายเรื่องที่ยากให้ผู้เรียนเข้าใจ (Ashok Raj Khati, 2011)